Rocket Stephenson

Locomotif stêm a ddyluniwyd gan Robert Stephenson ac adeiladwyd gan ei gwmni yn Newcastle upon Tyne yn 1829 oedd Rocket. Y locomotif oedd enillydd Treialon Rainhill, a gynhaliwyd yn Hydref 1829 i ddangos y byddai locomotifau'n ddull effeithiol o symud cerbydau. Er nad Rocket oedd y locomotif stêm cyntaf o bell ffordd, roedd yn ymgorffori nifer o ddatblygiadau arloesol a oedd ymhell o flaen ei ragflaenwyr. Daeth yn batrymlun ar gyfer y rhan fwyaf o beiriannau stêm yn y 150 mlynedd dilynol. Ers 2023, mae Rocket wedi'i arddangos yn Amgueddfa Locomotion, Shildon, Swydd Durham.